สมาคมจัดการลงทุนชู4บุคคลเยี่ยมปี’54
สมาคมบริษัทจัดการลงทุน มอบ 4 รางวัลเชิดชูเกียรติ “สมคิดวิเชฐชาญชัยดุสิต”
5 ต.ค. 2554

สมาคมบริษัทจัดการลงทุน มอบ 4 รางวัลเชิดชูเกียรติ “สมคิดวิเชฐชาญชัยดุสิต”
นางวรวรรณ ธาราภูมิ นายกสมาคมบริษัทจัดการลงทุน เปิดเผยว่า สมาคมบริษัทจัดการลงทุน (AIMC) ได้มอบรางวัลเชิดชูเกียรติบุคคลผู้มีบทบาทสำคัญต่ออุตสาห กรรมจัดการลงทุนทั้งทางตรงและทางอ้อม รวมถึงตลาดทุน ประจำปี 2554 จำนวน 4 รางวัล โดยรางวัลแรกได้แก่นายสมคิด จาตุศรีพิทักษ์ อดีตรองนายกรัฐมนตรี ซึ่งผลักดันให้เกิดกองทุนรวมหุ้นระยะยาว (LTF)
นายชาญชัย จารุวัสตร์ กรรมการผู้อำนวยการสมาคมส่งเสริมสถาบันกรรมการบริษัทไทย (IOD) ซึ่งเป็นนักบริหารมืออาชีพ มีบทบาทในการวางรากฐานและผลักดันให้เกิดธรรมาภิบาลของบริษัทเอกชน
นายดุสิต นนทะนาคร ประธานสภาหอการค้าแห่งประเทศไทยและประธานหอการค้าไทย ซึ่งเป็นผู้นำองค์กรเอกชนที่ทำงานเพื่อสังคม โดยเฉพาะการจัดตั้งภาคีเครือข่ายต่อต้านคอร์รัปชันที่มีองค์กรภาครัฐและเอกชนเข้าร่วม ซึ่งทำให้เกิดการตื่นตัวและจุดประกายให้คนไทยต่อต้านคอร์รัปชัน
นายวิเชฐ ตันติวานิช ผู้ผลักดันโครงการให้เงินทำงานผ่านกองทุนรวม และวางรากฐานความรู้การออมและการลงทุน และริเริ่มสร้างละครเวทีหมูอู๊ดอี๊ดกับกระปุกกายสิทธิ์
นางวรวรรณ กล่าวว่า รางวัลดังกล่าวเพื่อยกย่องเชิดชูเกียรติบุคคลผู้ที่ได้สร้างคุณูปการทั้งทางตรงและทางอ้อมต่ออุตสาหกรรมจัดการลงทุนและตลาดทุนเพื่อให้เป็นที่รู้จักและเป็นเยี่ยงอย่าง